как да представим книга в библиотеката
​когато библиотеката инициира  срещата с автор, тя се съобразява с неговите  изисквания за  оформяне на покани, пребиваване и цялостна организация на срещата.
в случаите, когато авторът сам е потърсил библиотеката,  е необходимо:
<ol>
 <li>да се свърже с pr-специалиста и да заяви желанието си, но не по-късно то 20 дни преди желаната дата. в случай на заета зала на тази дата, се уточнява друга.</li>
 <li>да изпрати по имейл или да сподели в разговор с pr-специалиста информация за книгата, да предостави копие от нея и да обсъди с него формата на поканите, ако вече няма шаблон за такива.</li>
 <li>да сподели какво му е необходимо за представянето в залата - лаптоп, екран и т.н.</li>
 <li>да бъде в библиотеката поне час преди изявата.</li>
 <li>да дари два екземпляра от книгата си на библиотеката.</li>
</ol>
екипът на библиотеката изготвя поканите, ако няма готови такива, подготвя залата за срещата, кани релевантна публика за дадената книга. специалист от екипа представя книгата заедно с автора и води дискусията. правят се снимки и се публикува след срещата информация в сайта на библиотеката, местни медии и социални мрежи.
общо времетраене на представянето - <a>официална част</a> -  45 минути. след което се дава възможност за  неофициалната част до 30 минути - разговор с автора, време за автографи.
допустимо е внасяне на символично количество напитки и храна - вино, безалкохолни напитки  и дребни хапки . кетърингът не е отговорност на екипа на библиотеката.